《杂歌呈郑锡司空文明》
唐代·李端

昨宵梦到亡何乡，忽见一人山之阳。高冠长剑立石堂，

鬓眉飒爽瞳子方。胡麻作饭琼作浆，素书一帙在柏床。

啖我还丹拍我背，令我延年在人代。乃书数字与我持，

小儿归去须读之。觉来知是虚无事，山中雪平云覆地。

东岭啼猿三四声，卷帘一望心堪碎。蓬莱有梯不可蹑，

向海回头泪盈睫。且闻童子是苍蝇，谁谓庄生异蝴蝶。

学仙去来辞故人，长安道路多风尘。

作者简介：李端（约737年—约784年），字正已，出身赵郡李氏东祖房，唐代诗人。是北齐文宣帝高洋皇后李祖娥的堂弟李孝贞六世孙。少居庐山，师事诗僧皎然。大历五年进士。曾任秘书省校书郎、杭州司马。晚年辞官隐居湖南衡山，自号衡岳幽人。今存《李端诗集》三卷。其诗多为应酬之作，多表现消极避世思想，个别作品对社会现实亦有所反映，一些写闺情的诗也清婉可诵，其风格与司空曙相似。李端是大历十才子之一。今存《李端诗集》三卷。其子李虞仲，官至兵部侍郎。